ཀུན་མཁྱེན་ཉི་མས་ཕྱི་ལོ་༡༠༣༤ལོར་འཁྲུངས་པར་བཤད་པ་སོགས་འཁྲུངས་འདས་ཀྱི་སྐོར་ལ་ཤོད་ཚུལ་མི་འདྲ་བ་དུ་མར་སྣང་བས་དུས་མཉམ་དུ་བྱུང་མིན་ཀྱང་ཐག་ཆོད་དཀའོ།སངས་རྒྱས་རྒྱུད་གསུམ་ལས་བསྟན་པའི་ཐབས་དྲུག་ལམ་ཁྱེར་དང་།གཞན་སྡེའི་རྒྱ་གར་གྱི་པཎ་ཆེན་ནཱ་རོ་པ་ནས་བརྒྱུད་པའི་གདམས་པ་ན་རོ་ཆོས་དྲུག་གཉིས་ཀྱི་བརྗོད་བྱ་ཕལ་ཆེར་གཅིག་མཚུངས་སུ་གནས།ནཱ་རོ་པ་ནི་དུས་རབས་བཅུ་གཅིག་པའི་སྐབས་སུ་བྱོན་པའི་རྒྱ་གར་གྱི་གྲུབ་ཆེན་ཏེེ་ལོ་པའི་དངོས་སློབ་བོད་ཀྱི་མར་པ་ལོ་ཙཱའི་བླ་མ་ཡིན་པར་གྲགས།ན་རོ་ཆོས་དྲུག་ཅེས་པ།དེ་ལ་བཤད་ཚུལ་སྣ་ཚོགས་སུ་ཡོད་པ་སྟེ།༡་རྣམ་རྟོག་ལམ་ཁྱེར།ཉོན་མོངས་ལམ་ཁྱེར།ན་ཚ་ལམ་ཁྱེར།ལྷ་འདྲེ་ལམ་ཁྱེར།སྡུག་བསྔལ་ལམ་ཁྱེར།འཆི་བ་ལམ་ཁྱེར་བཅས་དྲུག་དང།༢གཏུམ་མོ་དང།སྒྱུ་ལུས།འོད་གསལ།འཕོ་བ།གྲོང་འཇུགབར་དོའི་གདམས་ངག་བཅས་དྲུག༣གཏུམ་མོ་བདེ་དྲོད་རང་འབར།སྒྱུ་ལུས་ཆགས་སྡང་རང་གྲོལ།རྨི་ལམ་ཉིང་འཁྲུལ་རང་དགའོད་གསལ་གཏི་མུག་རང་སངས།འཕོ་བ་མ་བསྒོམ་སངས་རྒྱས།བར་དོ་རྒྱལ་བ་ལོངས་སྐུ་དང་དྲུག༤གཏུམ་མོ་དང་།སྒྱུ་ལུས།འོད་གསལ།ཟུང་འཇུགགྲོང་འཇུགའཕོ་བ་སྟེ་དྲུག་ལ་བཤད།བོན་ལུགས་ཀྱི་ཐབས་དྲུག་ལམ་ཁྱེར་འདྲེན་པའི་ཚེ་ན་འཕེན་པ་ལམ་ཁྱེར་རམ་འཕོ་བ་དང་གྲོང་འཇུག་གཉིས་ལྷན་ཅིག་ཏུ་བསྟན་པས་ལོགས་སུ་བགྲང་བ་མེད།